fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi et da en fi fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi fi fr fi fi fi fr fi fi fi en fi it en fi fi en fi fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Sairaanhoitaja (AMK), verkko-opinnot | Turun AMK – Turun ammattikorkeakoulu
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Nykyisille ja entisille opiskelijoille
Tutkinnot ja opiskelu /
Takaisin tutkintohakuun Seuraava Edellinen
Sairaanhoitajana olet hoitotyön asiantuntija. Tehtävänäsi yhteiskunnassa on tukea yksilöitä, perheitä ja yhteisöjä määrittämään, saavuttamaan ja ylläpitämään terveyttään. Sairaanhoitajana osaat toteuttaa ja kehittää hoitotyötä, joka on terveyttä edistävää ja ylläpitävää, sairauksia ehkäisevää ja parantavaa sekä kuntouttavaa.
Valmistuttuasi toimit itsenäisesti hoitotyön asiantuntijana hoitaessasi potilaita ja samalla kun toteutat lääketieteellistä hoitoa. Autat ihmistä kohtaamaan sairastumisen, vammautumisen ja kuoleman. Toimit yhteistyössä eri ammattiryhmien kuten lääkäreiden, fysioterapeuttien ja sosiaalityöntekijöiden kanssa.
Voit työskennellä terveyskeskuksissa, sairaaloissa ja muissa hoitolaitoksissa, ensihoitoyksiköissä, lääkäriasemilla, terveysalan järjestöissä ja itsenäisenä yrittäjänä sekä digitaalisissa palveluympäristöissä, toteuttaen ja kehittäen hoitotyötä.
Sairaanhoitajan ammatissa voi toimia vain tutkinnon suorittanut, laillistettu ammattihenkilö. Tutkinnon suorittanut voi hakea Sosiaali- ja terveysalan lupa- ja valvontavirasto Valvirasta virallista oikeutta harjoittaa sairaanhoitajan ammattia.
Sairaanhoitaja (AMK) -opintojen laajuus on 210 op ja suunniteltu kesto 3,5 vuotta. Opinnot sisältävät perus-, ammatti-, suuntaavia ja vapaasti valittavia opintoja, harjoittelua sekä opinnäytetyön.
Sairaanhoitaja, verkko-opinnot -koulutuksessa suoritat kaikki teoriaopinnot verkko-opiskelumenetelmiä hyväksikäyttäen, luokka- ja simulaatioharjoitukset suoritat ammattikorkeakoulun tiloissa lähiopetuksena.
Millaista verkko-opiskelu on? Tutustu opiskelijoiden kokemuksiin: Henriikka ja Marja opiskelevat sairaanhoitajiksi verkossa – ja pitävät sen tuomasta vapaudesta
Harjoittelu on kiinteä osa opintoja. Suoritat osan opinnoistasi ammattikorkeakoulun opetustiloissa. Luokka- ja simulaatioharjoituksissa opit perustaidot, jonka jälkeen voit siirtyä harjoitteluun aidoissa hoitotilanteissa ja -tiloissa. Opinnot sisältävät luento-, verkko- ja simulaatio-opetusta, itsenäistä opiskelua sekä harjoittelua moderneissa oppimisympäristöissä.
Suuntaavilla opinnoilla voit valita kulloinkin tarjolla olevista opintojaksoista 15 opintopistettä sinua kiinnostavia hoitotyön osa-alueiden opintoja. Suuntaavia opintoja on esimerkiksi
iho-, silmä-, ja korvasairauksia sairastavien potilaiden,
mielenterveys- ja psykiatrisen hoitotyön,
lasten, nuorten ja perheen hoitotyön,
Sairaanhoitajan ammattikorkeakoulututkinto tarjoaa monipuoliset kansalliset ja kansainväliset työuramahdollisuudet. Kokemuksen kartuttua ja lisäkoulutuksen myötä voi saada myös erityistehtäviä hoitotyössä. Voit esimerkiksi pitää itsenäisesti sairaanhoitajan vastaanottoa, suorittaa lisäkoulutusta vaativia toimenpiteitä, erikoistua johonkin hoitotyön erityisaihepiiriin, vaikkapa haavahoidon asiantuntijaksi, ja olla mukana kehittämässä siihen liittyvää toimintaa työyhteisössä. Joissakin tapauksissa sairaanhoitajan työ voi olla muutakin kuin asiakastyötä, esimerkiksi järjestöissä sairaanhoitaja voi toimia hoitotyön asiantuntijana erilaisissa suunnittelu- ja kehittämistehtävissä.
Taitteessa -sarjassa seurataan opiskelijoiden arkea
Oona, sairaanhoitajaopiskleija, kertoo opiskelijaelämästään ja opiskelusta monimuotokoulutuksessa Taitteessa-sarjassa. Seuraa Oonan ja muiden opiskelijoidemme arkea YouTube-kanavallamme:
Voit hakeutua opiskelemaan myös avoimen AMK:n väylän kautta suorittamalla ensin opintoja avoimessa ammattikorkeakoulussa.
Avoimen AMK:n polkuopinnoissa opiskelet ensimmäisen vuoden opinnot yhdessä tutkinto-opiskelijaryhmän kanssa. Kun olet suorittanut riittävän määrän opintopisteitä polkuopinnoissa, voit hakea tutkinto-opiskelijaksi avoimen AMK:n väylähaussa ja jatkaa opintojasi keskeytyksettä saman ryhmän kanssa. Opiskelu avoimessa AMK:ssa on maksullista.
Seuraava haku koulutuksen polkuopintoihin on
kesän polkuopintohaku 25.7. - 5.8.2022 klo 15.00
Polkuopintoihin haetaan Opintopolussa. Opintopolusta löydät mm. lisätietoa polkuopintojen sisällöstä sekä hakulomakkeen.
Polkuopintojen hakijoilta, joiden äidinkieli ja koulusivistyskieli on muu kuin suomi tai ruotsi, edellytetään todistusta kielitaidosta. Voit osoittaa kielitaitosi osallistumalla avoimen AMK:n suomen kielen näyttökokeeseen. Näyttökoe järjestetään 3.6. ja ilmoittautuminen päättyy 31.5.
Hae polkuopintoihin - Opintopolku.fi
Miten polkuopiskelijat valitaan? - Hakuohjeet
Voit hakea koulutukseen korkeakoulujen yhteishaussa. Seuraava yhteishaku koulutukseen on:
kevään yhteishaku 16. - 30.3.2022.
Hakeminen tapahtuu Opintopolussa. Opintopolusta löydät mm. tarkempaa tietoa koulutuksesta sekä hakulomakkeen.
Yhteishaussa opiskelijat valitaan todistusvalinnan tai AMK-valintakokeen perusteella. Opiskelijavalinnat -sivulta löydät lisätietoa valintatavoista.
Hae koulutukseen - Opintopolku.fi
Opiskelijavalinnat - Miten opiskelijat valitaan?
Päivätoteutus (AMK-tutkinto), Polkuopinnot (Avoin AMK)
-/20 (v. 2022), 428/20 (v. 2021), 465/20 (v. 2020), 302/20 (v. 2019)
Koulutuksen laajuus ja kesto